ROZHODNUTIE KOMISIE
z 29. októbra 2007,
ktorým sa mení a dopĺňa dodatok B k prílohe VII k Aktu o pristúpení Bulharska a Rumunska, pokiaľ ide o určité prevádzkarne v sektoroch mäsa, hydiny, rýb a mlieka a mliečnych výrobkov v Rumunsku
[oznámené pod číslom K(2007) 5210]
(Text s významom pre EHP)
(2007/710/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Bulharska a Rumunska, a najmä na jeho prílohu VII kapitolu 5 oddiel B pododdiel I písm. e),
keďže:
(1)
Nariadením Európskeho parlamentu a Rady (ES) č. 852/2004 z 29. apríla 2004 o hygiene potravín (1) a nariadením Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), sa stanovujú určité štrukturálne požiadavky na prevádzkarne, ktoré patria do rozsahu pôsobnosti týchto nariadení.
(2)
V kapitole 5 oddiele B pododdiele I písm. a) prílohy VII k Aktu o pristúpení Bulharska a Rumunska sa ustanovuje, že určité štrukturálne požiadavky stanovené v týchto nariadeniach sa za určitých podmienok neuplatňujú do 31. decembra 2009 na prevádzkarne v Rumunsku uvedené v dodatku B k prílohe VII k Aktu o pristúpení („zoznam prevádzkarní“).
(3)
Zoznam prevádzkarní sa aktualizoval rozhodnutím Komisie 2007/23/ES z 22. decembra 2006, ktorým sa mení a dopĺňa dodatok B k prílohe VII k Aktu o pristúpení z roku 2005, pokiaľ ide o určité prevádzkarne v sektoroch mäsa, mlieka a rýb v Rumunsku (3).
(4)
V Rumunsku určité prevádzkarne v sektoroch mäsa, hydiny, rýb a mlieka a mliečnych výrobkov ukončili svoj modernizačný proces a teraz sú v plnom súlade s právnymi predpismi Spoločenstva. Okrem toho určité prevádzkarne ukončili svoju činnosť. Preto by sa mal zoznam prevádzkarní zmeniť a doplniť, aby sa takéto zmeny zohľadnili.
(5)
V Rumunsku majú okrem toho z dôvodu technických obmedzení určité prevádzkarne na spracovanie mäsa, hydiny, rýb a mlieka a mliečnych výrobkov problémy pri plnení príslušných štrukturálnych požiadaviek ustanovených v nariadeniach (ES) č. 852/2004 a (ES) č. 853/2004. Tieto prevádzkarne potrebujú viac času na ukončenie svojho modernizačného procesu, aby mohli byť v úplnom súlade s príslušnými štrukturálnymi požiadavkami ustanovenými v týchto nariadeniach. Tieto prevádzkarne by sa mali pridať do zoznamov prevádzkarní v prechodnom období.
(6)
Tieto prevádzkarne poskytli záruky o tom, že majú potrebné finančné prostriedky na riešenie svojich mimoriadnych nedostatkov v rámci prechodného obdobia. Pokiaľ ide o nedostatky, sú dostupné podrobné informácie pre každú prevádzkareň.
(7)
V záujme prehľadnosti právnych predpisov Spoločenstva je vhodné nahradiť zoznam prevádzkarní uvedený v dodatku B k prílohe VII k Aktu o pristúpení Bulharska a Rumunska zoznamom uvedeným v prílohe k tomuto rozhodnutiu.
(8)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Dodatok B k prílohe VII k Aktu o pristúpení Bulharska a Rumunska sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 29. októbra 2007